Den Vest-Sjællandske Avis, 1831-10-01
J Polen er der endnu ikke blevet fuldkomment roligt; men Polakkernes fuldkomne Betvingelse kan ikke omtvivles. Feldmarskal Paskewilsch Erivanski har den 19de Septbr. ladet bekiendtgiøre i den Varschauer almindelige Tidende, som til forn blev kaldet Stadstidende: at Gen. Romorinos Armeekorps er blevet totalt slaget og har maattet tage Flugten til Gallizien, hvor det vil nedlægge sine Vaaben; dette Corps bestaaer endnu kun af 10000 Md. med 40 Kanoner. - Flere Russiske Regimenter ere marscherede igiennem Varschau og flere Polske Generaler ere ankomne dertil. – De Russiske Tropper marscherer til Modlin hvis Commandnat Gen. Ladochowski har svaret den Russiske Gen. Berg, som opfordrede Fæstningen d. 10de til at capitulere, at det har en anden Beskaffenhed med Modlin end med Varschau, denne Stad har capituleret fordi den Polske Armee saa vilde det; men Modlin vil ikke capitulere, fordi den Polske Armee føler sig stærk nok til at maale sig med Fienden. Gen. Rybinski, som commanderer Hovedarmeen, marscherer med sine Tropper til Plock; men man veed ikke Polakkernes videre Hensigter. - J Schamaiten skulle Jnsurgenterne paa nye begynde at vise sig under en vis Uminskis Anførsel, saa at de Russiske Embedsmænd berede sig til Flugt. Den 11te August overfaldt 700 Polakkere Staden Kalisch og fordrev den Russiske Oberst Kasanov, men den 13de marscherede Gen. Knorring mod Staden; det kom til en Fægtning og d. 14de maatte Polakkerne rømme den. Fra denne Bye skrives at den Polske Armee har paa sin Marsch til Plozk gjort Holt ved Modlin og ladet tilkiendegive Feldtmarskal Paskewitsch, at den ikke vil antage Capitulationen af Varschau, fordi dens Anfører var gaaet uden for sin Fuldmagt, dog vilde den i Modlin oppebie Keiserens Ordre. Gen. Malachowski var afsat og Rybinski bleven Generalissimus i hans Sted den 7de i 9 Maaneder. Men Armeen var i en opløst Tilstand. Mange Officere og Soldater havde forladt den og den udgiør kun nu ved Modlin nogle og tyve Tusinde Mand. Gen. Romarino var kort for Stormen paa Varschau marscheret imod Gen. Rosen; men var af denne drevet over Vieprifloden og skilt fra Hovedarmeen. - J Kalisch havde de Polske Tropper, begaaet frygtelige Excesser, og især udplyndret de Tydske og Jødiske Jndvaanere. Polakkerne havde søgt at skildre det som en Krigslist at de lade Russerne faae Varschau, de vilde derved svække deres Stridskræfter ved at bevogte den. Man siger at Storfyrst Michael skal blive Gouverneur i Polen ligesom Constantin tilforn var. Nogle Venner af Polakkerne indbilde sig, som man skriver fra Wien, at det er Armeens Plan at slaae sig igiennem til Tyrkiet. - Der skrives fra Varschau under 18de Septbr.,at de Russiske Tropper der lagttage den største Disciplin og overlade sig ikke til nogen Hævn. Feldmarskallen er endnu ikke gaaet tilværks med Kraft mod den Polske Armee, men søger ved Underhandlinger at faae den i det gode til at underkaste sig. Gen. Rybinski har tilbudt sig til at rømme Modlin, naar Feldmarskallen vil overlade Armeen den sydlige Deel af Kongeriget. Efter denne Proposition har han afsendt Tropper mod Modlin og ladet slaae en Broe ved Jablonna. Modlin har kun en svag Garnison, da saavel Armeen svækkes ved Desertion som ved Streif partier den maa udsende for at forskaffe sig Levnetsmidler. Clubbisterne og Avisskriverne i Zakroczyn søge endnu stedse at opflamme Polakkernes Mod. J deres National=Tidende give de Krukowiecki Skyld for de lidte Tab; han har derimod ladet trykke en Retfærdiggjørelse, hvori han anklager National-Regieringen og Repræsentanternes Kammer. J National-Tidenden læser man at Niemojowski er udvalgt til Præsident for Regieringen og om flere Ministres Udvælgelse, saaledes er Professor Lellevel bleven Minister for den offentlige Oplysning. Regieringen har i Bakroczyn udstædet en Proclamation hvori det hedder, at fordi vi have forladt Hovedstaden, have vi ikke forladt Fædrenelandets Sag og opgive ingenlunde det engang fulgte System; Warschau er ikke Polen. Men Armeen hensmelter Dag for Dag og skal lide Mangel paa Munition. Romarino skal have taget Flugten til det Østerrigske, og Fyrste Adam Czartorisk, som tiente som Soldat ved hans Armee skal have reddet sig i en Baad over Veichselen. Man siger nu at Regieringen skal have opløst sig. - Det var den Oberste Pietrowski som overfaldt og bemægtigede sig Kalisch hvorved Russerne tabte 20 Mand. Jmedens Underhandlingerne stode paa med Gen. Knorring, blev hans Korps pludselig overfaldet af det Polske Kavallerie, som styrtede vildt løs paa det, og hvorved Russerne lede et Tab af 6 Officere og 60 Døde og Saarede; men Polakkerne bleve drevne tilbage og tabte 150 Døde og Saarede og 75 Mand bleve gjorte til Fanger; Chefen for deres Kavallerie, Karski, blev dræbt. General Rozyskihar afsluttet en Vaabenstilstand paa 24 Timers Opsigelse med General Rüdiger, denne skal have opsagt Stilstanden den 16de. Den Krakauer Coureer er opfyldt af tvivlsomme Efterretninger om det Romorinoske Korpses Fægtninger, siger det er 20,000 Mand stærk og har 40 Kanoner, at det forstærkes ved Desertion fra Warschau, at Russerne skulle være slagne ved Modlin o. s. v.